ชื่อเรื่อง รายงานผลการจัดกิจกรรมการเรียนรู้โดยใช้แบบฝึกทักษะ เรื่อง ชนิดของคำ

วิชาภาษาไทย ชั้นประถมศึกษาปีที่ ๕

**ผู้ศึกษา** นางสมพิศ แดนนารินทร์ ตำแหน่ง ครู วิทยฐานะ ชำนาญการ

**หน่วยงาน** โรงเรียนเทศบาล ๑ (บ้านแสนเมืองมูล)สำนักการศึกษาเทศบาลนครลำปาง จังหวัดลำปาง

**ปีที่ศึกษา** ๒๕๕๕

บทคัดย่อ

การศึกษาครั้งนี้มีวัตถุประสงค์เพื่อ ๑) พัฒนาแบบฝึกทักษะ เรื่องชนิดของคำ วิชาภาษาไทย ชั้นประถมศึกษาปีที่ ๕ ที่มีประสิทธิภาพตามเกณฑ์ ๘๐/๘๐ ๒) เพื่อศึกษาดัชนีประสิทธิผลของแบบฝึกทักษะ เรื่อง ชนิดของคำ วิชาภาษาไทย ชั้นประถมศึกษาปีที่ ๕ ๓) เพื่อเปรียบเทียบผลสัมฤทธิ์ทางการเรียนของนักเรียนที่เรียนด้วยแบบฝึกทักษะ เรื่องชนิดของคำ วิชาภาษาไทย ชั้นประถมศึกษาปีที่ ๕ ๔) เพื่อศึกษาความพึงพอใจในการเรียนของนักเรียนที่มีการเรียนด้วยแบบฝึกทักษะ เรื่องชนิดของคำ วิชาภาษาไทย ชั้นประถมศึกษาปีที่ ๕ โดยศึกษาจากกลุ่มตัวอย่างนักเรียนชั้นประถมศึกษาปีที่ ๕ โรงเรียนเทศบาล ๑ (บ้านแสนเมืองมูล)ได้จากการสุ่มด้วยวิธีเจาะจง (Purposive Sampling) จากห้องเรียนที่ผู้ศึกษาเป็นผู้สอน จำนวน ๑๙ คน เครื่องมือที่ใช้ในการศึกษาครั้งนี้ ได้แก่ แบบฝึกทักษะ เรื่องชนิดของคำ วิชาภาษาไทย แผนการจัดกิจกรรมการเรียนรู้โดยใช้แบบฝึกทักษะ เรื่องชนิดของคำ แบบทดสอบวัดผลสัมฤทธิ์ทางการเรียน และแบบสอบถามวัดความพึงพอใจต่อการจัดกิจกรรมการเรียนรู้โดยใช้แบบฝึกทักษะ สถิติที่ใช้ในการวิเคราะห์ครั้งนี้คือ ค่าร้อยละ ค่าเฉลี่ย ส่วนเบี่ยงเบนมาตรฐาน และสถิติทดสอบ ค่าที (t-test)

ผลการศึกษาพบว่า

1. แบบฝึกทักษะ เรื่อง ชนิดของคำ วิชาภาษาไทย ชั้นประถมศึกษาปีที่ ๕ มีประสิทธิภาพ

๘๓.๗๕/๘๓.๘๕

1. ดัชนีประสิทธิผล ของแบบฝึกทักษะ เรื่อง ชนิดของคำ วิชาภาษาไทย ชั้นประถมศึกษาปีที่ ๕

เท่ากับ ๐.๗๓๗๘

1. ผลสัมฤทธิ์ทางการเรียนของนักเรียนชั้นประถมศึกษาปีที่ ๕ ทดสอบก่อนเรียนและหลังเรียน

ปรากฏว่านักเรียนได้ค่าคะแนนหลังเรียนสูงกว่าก่อนเรียนและแตกต่างกันอย่างมีนัยสำคัญทางสถิติที่ระดับ .๐๑

1. ความพึงพอใจของนักเรียนที่มีต่อการจัดกิจกรรมการเรียนรู้โดยใช้แบบฝึกทักษะ เรื่อง ชนิดของคำ

วิชาภาษาไทย ชั้นประถมศึกษาปีที่ ๕ โดยรวมมีความพึงพอใจต่อการเรียนรู้ ด้วยแบบฝึกทักษะอยู่ในระดับมาก

โดยสรุปรายงานผลการพัฒนาการจัดกิจกรรมการเรียนรู้โดยใช้แบบฝึกทักษะ เรื่อง ชนิดของคำ

วิชาภาษาไทย ชั้นประถมศึกษาปีที่ ๕ ที่ผู้ศึกษาพัฒนาขึ้นมีประสิทธิภาพ และมีดัชนีประสิทธิผลตามเกณฑ์

ที่กำหนดไว้ รวมทั้งนักเรียนมีความพึงพอใจอยู่ในระดับมาก จึงมีความเหมาะสมที่จะนำไปใช้ในการเรียน

การสอนในระดับช่วงชั้นอื่นๆ ต่อไป